156 Institució Catalana d'Historia Natural 



Estudi fitogeogràfic de la Garriga litoral de l'occident 



de Catalunya 



pel 



Dr. P. Font Quer 



Els nostres treballs d'aquests darrers anys sobre la flora catalana 

 occidental ens han permès de recollir un bon nombre de notes estadísti- 

 ques sobre la constitució de les associacions vegetals del ponent català. 

 L'estudi acurat d'aquestes, i de les altres associacions vegetals, aquí a 

 Catalunya encara està per fer, i àdhuc, podríem dir, per començar. Es na- 

 tural, però, que sigui així, puix que de primer cal empendre Testudi dels 

 components d'una flora, des del punt de vista exclussivament sistemàtic, 

 per a iniciar després el de la biologia llur, i veure com aquells components 

 diversos s'acomoden a les condicions climàtiques i de terreny, i a les de 

 la pròpia convivència, per a constituir aquestes unitats biològiques supe- 

 riors dites associacions vegetals. Fins ara, tota l'activitat dels botànics 

 catalans ha estat per a la resolució dels problemes de sistemàtica i d'es- 

 tadística sistemàtica, i la labor no és agotada ni molt menys. Nosaltres, 

 tot i treballant en aquest sentit, hem anat prenent notes, en nostres escur- 

 sions, sobre les associacions vegetals, i amb aquest treball voldríem do- 

 nar un resum d'aquests estudis sobre la Garriga litoral de l'occident de 

 Catalunya. 



Si entenem per garriga la vegetació residual dels boscos primitius de 

 Pi blanc (Pinus halepensis) i Alzina (Querciis Ilex) de la riba mediterrà- 

 nia, segons la definició d'En Flahault, la garriga s'esten a Catalunya des 

 del litoral fins a les valls pirenenques, tal vegada empobrida i clara, o 

 per ventura vestida encara de bosc, el bosc mateix originari conservat 

 més o menys pobre segons les encontrades. Aquesta associació queda 

 plenament caracteritzada per la presència del Garric o Coscoll (Qiiercus 

 coccifera), cupulífera eminentment mediterrània per son fullatge sempre 

 verd,coriaci i llustrós, amb espinetes en ses fulles. Per tota la Catalunya 

 OP el clima és mediterrà, el Garric hi és present, i la garriga. Allà on fa- 

 lla el Garric, és que el clima ha sofert una modificació prou profunda per 

 a que altres espècies vegetals millor conformades per a les despeses d'ai- 

 gua, li hagin disputat el terreny i l'hagin vençut en la lluita. Allà, amb el 



